Sasao a Tengnga ken Abagatan a Baro a Guinea

Ti sasao a Tengnga ken Abagatan a Baro a Guinea ket ti naisingasinga a pamilia ti sasao a Trans–Baro a Guinea. Dagitoy ket parte idi ti kasisigud a singasing ti Trans–Baro a Guinea da Voorhoeve & McElhanon, ngem napabassiten ti sakop babaen ti kagudua  (manipud iti siam a pamilia iti uppat) iti panangidasig ni Malcolm Ross. Segun kenni Ross, daytoy ket saan a nalawag no dagiti panagpapada iti pangsandi iti pagbaetan dagiti uppat a nabati a sanga ti Tengnga ken Abagatan a Baro a Guinea ket dagiti pannakaala para kadagiti porma ti  proto-Trans–Baro a Guinea wenno dagiti nakibingayan  nga inobasion a mangipalawag ti bugbugtong a sanga ti Trans–Baro a Guinea. Nawaya nga insupsuppiat ni Voorhoeve para iti maysa a pakikabagian nga Awyu–Ok, ken timmuntunos met ni Foley a ti Asmat ket mabalin nga as-asideg iti Awyu ken Ok ti sasao a Trans–Baro a Guinea. Uray no kasta, dagiti uppat nga agmaymaysa a sanga ti napabassit a Tengnga ken Abagatan a Baro a Guinea ket nalawagda nga umiso a pamilia.

 Tengnga ken Abagatan a Baro a Guinea (Asmat–Ok)
 Pamilia nga Asmat–Kamoro [ti kaudian a panagpadakkel iti igid ti abagatan nga aplaya]
 Pamilia a Kalatakan nga Awyu
 Pamilia a Mombum
 Pamilia nga Ok–Oksapmin 

Italinaay laeng ti Ethnologue (2009) ti Awyu–Dumut ken Ok, ken tinawtawagan ti sanga iti Ok–Awyu, ken ikabilna ti Asmat ken Mombuma kas dagiti nawaya a sanga ti Trans Baro a Guinea. Isilpo da Loughnane & Fedden (2011) ti Ok iti pagsasao nga Oksapmin.Loughnane, Robyn and Fedden, Sebastian (2011) 'Is Oksapmin Ok?-A Study of the Genetic Relationship between Oksapmin and the Ok Languages', Australian Journal of Linguistics, 31: 1, 1-42.

Ti sasao a Somahai ken ti kaudian a naduktalan a Bayono-Awbono ket mabalin pauy a maitagikua ditoy, ngem bassit laeng ti datos a pagibasaran.

 Dagiti nagibasaran 



 Dagiti akinruar a silpo 
Online a Bibliograpia dagiti Rekurso ti Etnograpiko ti Asmat 

Kategoria:Dagiti pagsasao ti Indonesia
Kategoria:Dagiti pagsasao ti Papua Baro a Guinea

Kategoria:Dagiti naisingasing a pamilia ti pagsasao